Star Trek

***Star Trek*** é unha franquía de entretemento multimedia ambientada no universo de ciencia ficción creado por Gene Roddenberry en 1966 para a serie de televisión homónima. A franquía inclúe series de televisión, películas, obras de banda deseñada, novelas, xogos e videoxogos, mesmo revistas, atraccións, e exposicións itinerantes.
## Series de televisión 
### *Star Trek* (1966-1969) 
*Star Trek*, a serie orixinal, conta a historia dos tripulantes da nave espacial *USS Enterprise (NCC-1701)* da Federación Unida de Planetas mentres dura a súa misión de exploración do espazo cara a "onde ningún home foi antes".

miniatura|Logo da serie orixinal|esquerda|200x200pxNa serie orixinal William Shatner (cápitan James T. Kirk), Leonard Nimoy (Spock) e DeForest Kelley (Dr. Leonard "Bones" McCoy) interpretan os papeis principais, completan o elenco habitual James Doohan (enxeñeiro xefe Montgomery "Scotty" Scott),  Nichelle Nichols (Uhura, oficial de comunicacións) e Walter Koenig (Chekov) e George Takei (Sulu) como pilotos da nave. A serie estreouse na NBC o 8 de setembro de 1966. Permaneceu en antena tres temporadas. Rematou o 3 de xuño de 1969 trala emisión dun total de 79 episodios de 50-60 minutos de duración.

#### Galería de imaxes 

Ficheiro:The_Shuttle_Enterprise_-_GPN-2000-001363.jpg|Intérpretes da serie orixinal canda Gene Roddenberry, creador da serie.
Ficheiro:William Shatner Star Trek first episode 1966.JPG|William Shatner, o capitán Kirk, no episodio "Where No Man Has Gone Before", 1966.
File:Leonard Nimoy William Shatner Star Trek 1968.JPG|Spock, Kirk e a *Enterprise*, 1968.
Ficheiro:Nichelle_Nichols,_NASA_Recruiter_-_GPN-2004-00017.jpg|Uhura (Nichelle Nichols), oficial de comunicacións na serie orixinal.

### *Star Trek: The Animated Series* (1973-1974) 
miniatura|Logo de *Star Trek: The Animated Series*|esquerda|200x200px
*Star Trek: The Animated Series* é unha serie de animación continuación das aventuras da serie *Star Trek* orixinal. Durou dúas temporadas, entre setembro de 1973 e outubro de 1974, nese período emitíronse 22 capítulos. Contou coa participación dos actores William Shatner, Leonard Nimoy, DeForest Kelley, James Doohan, Nichelle Nichols, George Takei, Majel Barrett da serie orixinal que puxeron as voces ás personaxes animadas. 
### *Star Trek: The Next Generation* (1987-1994) 
miniatura|Logo de *Star Trek: The Next Generation*|esquerda|200x200pxminiatura|dereita| Gene Roddenberry, creador de *Star Trek*
[miniatura|Maqueta da *USS Enterprise (NCC-1701)*. Esa continuidade reflíctese no [monólogo dos créditos de apertura en dúas pequenas modificacións.

A tripulación da nova xeración conta cun oficial klingon chamado Worf (Michael Dorn), un androide de nome Data (Brent Spiner), unha conselleira, Deanna Troi (Marina Sirtis), metade humana metade betazoide, xunto ao primeiro oficial William Riker (Jonathan Frakes), a doutora Beverly Crusher (Gates McFadden) mailo seu fillo Wesley Crusher (Wil Wheaton), e o xefe de enxeñeiros cego, grazas a un visor ten un sentido da vista artificial, Geordi La Forge (LeVar Burton). Durante sete temporadas, de 1987 a 1994, emitíronse 178 episodios (26 por temporada, agás a segunda 22) de *Star trek: The Next Generation*. 

#### Galería de imaxes 

Ficheiro:Patrick Stewart Met Opera 2010 Shankbone.jpg|Patrick Stewart, o capitán Jean-Luc Picard en *Star Tek: The Next Generation*
Ficheiro:Enterprise-D bridge.jpg|Réplica da ponte da nave para unha exposición
Ficheiro:Enterprise-D bridge stations.jpg|Réplica do lateral da ponte
Ficheiro:Enterprise-D sickbay.jpg|Réplica da enfermaría da *USS Enterprise (NCC-1701-D)*
Ficheiro:Enterprise-D crew quarters.jpg|Réplica da sala de reunións dos oficiais

### *Star Trek: Deep Space Nine* (1993–1999 )
miniatura|Logo de *Star Trek: Deep Space Nine*|esquerda|200x200px
*Star Trek: Deep Space Nine*, a cuarta entrega das series *Star Trek* traslada a acción da nave espacial *Entreprise* á estación espacial *Deep Space Nine* na Vía Láctea. O capitán Benjamin Sisko (Avery Brooks) é o comandante en xefe da  *Deep Space Nine* (DS9). A vida da serie prolongouse sete temporadas, 176 capítulos en total dunha hora cada un .

#### Galería de imaxes 

Ficheiro:Avery Brooks.jpg|Avery Brooks, capitán Benjamin Sisko
Ficheiro:Rene Auberjonois.jpg|René Auberjonois, xefe de seguridade Odo
Ficheiro:Armin Shimerman.jpg|Armin Shimerman, Quark (raza ferengi) propietario do bar 
Ficheiro:Nana Visitor STICCon 2004.jpg|Nana Visitor, primeira oficial Kira Nerys (raza *bajorana*)

### *Star Trek: Voyager* (1995–2001)
miniatura|Logo de *Star Trek: Voyager*
*Star Trek: Voyager* é a quinta serie da saga *Star Trek*. Nesta tirada a nave deixa de ser do tipo *USS Entreprise*, pasa a ser a *USS Voyager (NCC-74656)*, e quen goberna a nave é a capitá da frota estelar Kathryn Janeway (Kate Mulgrew). *Star Trek: Voyager* narra a viaxe da *Voyager* de volta á Terra nun periplo de 75 anos. Un traxecto desde o extremo da galaxia, a 70.000 anos luz onde foi enviada tralo secuestro por un ente extraterrestre, ata este planeta. A emisión, na United Paramount Network (UPN), estendeuse durante sete temporadas, de 1995 a 2001,  sumando un total de 172 episodios.

#### Galería de imaxes 

Ficheiro:Kate Mulgrew Shankbone Metropolitan Opera 2009.jpg|Kate Mulgrew, Kathryn Janeway  capitana da *Voyager* 
Ficheiro:Robert Beltran.jpg|Robert Beltran, primeiro oficial Chakotay
Ficheiro:Tim Russ.JPG|Tim Russ, oficial de seguridade Tuvok (vulcaniano)

### *Star Trek: Enterprise* (2001–2005)
miniatura|dereita|Logo de *Star Trek: Enterprise*
*Star Trek: Enterprise*, só *Enterprise* ata a terceira temporada, está situada nun tempo anterior á serie *Star Trek* orixinal. A tripulación da nave *Enterprise (NX-01)*, sen o prefixo USS, está formada polo capitán Jonathan Archer (Scott Bakula) —seu pai deseñou a nave-, a oficial científica T'Pol (Jolene Blalock) —vulcaniana—,
o enxeñeiro xefe Trip Tucker (Connor Trinneer), o oficial de seguridade Malcolm Reed (Dominic Keating), a oficial de comunicacións e experta en lingüística Hoshi Sato (Linda Park), o piloto Travis Mayweather (Anthony Montgomery) e o Dr. Phlox (John Billingsley) —denobulano—. Emitida orixinalmente na United Paramount Network (UPN) acadou catro temporadas cun total de 98 episodios (26, 26, 24, 22 capítulos por temporada respectivamente).

#### Galería de imaxes 

Ficheiro:Scott Bakula by Gage Skidmore.jpg|Scott Bakula, Jonathan Archer capitán da nave *Enterprise*
Ficheiro:Connor Trinneer.jpg|Connor Trinneer, enxeñeiro xefe Charles "Trip" Tucker III
File:JoleneBlalockEgyptCropped.jpg|Jolene Blalock, T'Pol, oficial científica, vulcaniana
File:John Billingsley @ Grand Slam.jpg|John Billingsley, Dr. Phlox, médico da nave, raza denobulana 

### *Star Trek: Discovery* 
miniatura|dereita|Logo de *Star Trek: Discovery*
*Star Trek: Discovery* é a sétima das series do universo *Star Trek*. Estreouse en setembro do 2017, e pódese ver en todo o mundo na plataforma de pago Netflix. A historia que narra remontase, de maneira aproximada, á década anterior á misión quinquenal da serie *Star Trek* orixinal.
## Filmes 
[miniatura|esquerda|[Brent Spiner, á dereita, o androide Data no *set* de *Star Trek: Nemesis*]]
*Star Trek: The Motion Picture* (1979) comezou o percorrido cinematográfico das personaxes de *Star Trek*. Foi a primeira das trece longametraxes estreadas desde 1979 ata 2016. A tripulación da serie orixinal protagonizou os seis primeiros filmes con algunha aparición espóradica noutros proxectos (William Shatner, capitán Kirk, en *Star Trek Generations* ou Leonard Nimoy, Spock, en *Star Trek* de J. J. Abrams entre outras). A tripulación da serie *Star Trek: The Next Generation* substituíu a orixinal nos seguintes filmes, do sétimo ao décimo. A partir de 2009, as seguintes entregas: *Star Trek* (2009), *Star Trek Into Darkness* (2013), *Star Trek Beyond* (2016) corresponden a un novo comezo da saga cunha nova tripulación independente das series.

## Notas 
## Véxase tamén 
### Ligazóns externas 
* Memory Alpha  -- Wiki sobre *Star Trek*
* Star Trek™ —Sitio web oficial de *Star Trek*. CBS Entertainment.